ພວກປະເທດ ອີຢູ ຈະອະພິປາຍກັນ ເລື້ອງບັນຫາ ຊາວອົບພະຍົບ ທີ່ຂ້າມທະເລ ເມດີເທີເຣນຽນ ມາ
ອົງການ​ນິລະ​ໂທດ​ກຳ​ສາກົນ ​ກ່າວ​ວ່າ ການ​ກະທຳ​ທີ່​ໂຫດຮ້າຍ ຕໍ່​ຊາວ​​ແຮງ​ງານ​​ຍ້າຍທີ່ ຢູ່ໃນ​ລີ​ເບຍ ​​ໄດ້​ຂັບດັນ​ໃຫ້ຫຼາຍຄົນ ຫລົບໜີ​ຂ້າມ ທະ​ເລ​ Mediterranean ມາ.
ໃນອາທິດນີ້ ຢູໂຣບຈະອະພິປາຍກັນ ກ່ຽວກັບການຈັດຕັ້ງລະ ບົບໂຄວຕາ ສຳຫລັບການຈັດແບ່ງຊາວອົບພະຍົບຫຼາຍແສນ ຄົນ ທີ່ໄດ້ໄປເຖິງທະວີບຢູໂຣບນັ້ນ ໃຫ້ແກ່ທຸກໆປະເທດສະມາ ຊິກ ຂອງສະຫະພາບຢູໂຣບ ການອະພິປາຍມີຂຶ້ນ ໃນຂະນະ ທີ່ ອົງການນິລະໂທດກຳສາກົນ ເຕືອນວ່າ ການກະທຳທີ່ໂຫດ ຮ້າຍ ຕໍ່ຊາວແຮງງານຍ້າຍທີ່ ຢູ່ໃນລີເບຍ ທີ່ມີຮວມທັງ ການ ທຸມຕີ ການທໍລະມານ ແລະ ການຂົ່ມຂືນຊຳເລົານັ້ນ ໄດ້ຂັບດັນ ໃຫ້ຫຼາຍຄົນ ຫລົບໜີຂ້າມທະເລ Mediterranean ມາ ໃນຂະນະທີ່ ບັນດານັກການເມືອງຂອງຢູໂຣບ ສືບຕໍ່ອະພິປາຍ ກັນ ກ່ຽວກັບເລື່ອງຄົນເຂົ້າເມືອງຢູ່ນັ້ນ ເຮືອຫຼາຍໆລຳ ແມ່ນຍັງ ສືບຕໍ່ເຂົ້າມາຮອດຝັ່ງຢູໂຣບຢູ່ຕະຫຼອດ ຢູ່ທີ່ເມືອງ Reggio Calabria ທາງພາກໃຕ້ຂອງ ອີຕາລີ ຊາວແຮງງານຍ້າຍທີ່ ຫຼາຍກ່ວາ 400 ຄົນ ໄດ້ຖືກນຳເຂົ້າຝັ່ງໂດຍເຮືອຫຼາຍລຳ ຂອງກອງທັບເຮືອເຢຍຣະມັນ ເຢຍຣະມັນ ແມ່ນຍັງຮັບພາລະ ຢ່າງໜັກໜ່ວງທີ່ສຸດ ສຳຫລັບຊາວອົບພະຍົບ ຄາດກັນວ່າ ຊາວອົບພະຍົບ ຫຼາຍກວ່າ 400,000 ຄົນ ຈະເຂົ້າມາຂໍລີ້ໄພ ຢູ່ໃນປະເທດດັ່ງກ່າວ ໃນປີນີ້ ເຊິ່ງແມ່ນຫຼາຍກວ່າ 2 ເທົ່າໂຕ ຂອງຈຳນວນທັງໝົດຂອງປີກາຍນີ້ ເຊິ່ງມັນໄດ້ກະຕຸ້ນໃຫ້ ທ່ານນາງ Angela Merkel ນາຍົກລັດຖະມົນຕີ ເຢຍຣະມັນ ຮຽກ ກອງປະຊຸມສຸດຍອດ ສຸກເສີນ ຂຶ້ນໃນວັນສຸກຜ່ານມາ ເຊິ່ງທ່ານນາງໄດ້ຮຽກຮ້ອງໃຫ້ບັນດາຄູ່ຮ່ວມງານຢູໂຣບ ຮັບເອົາຄວາມຮັບຜິດຊອບຮ່ວມກັນ ມີຊາວອົບພະຍົບຫຼາຍຮ້ອຍຄົນ ຜ່ານເຂົ້າມາທາງ ສະຖານີ ນະຄອນ Milan ຂອງອີຕາລີ ເພື່ອເດີນທາງຕໍ່ໄປຍັງ ເຢຍຣະມັນ ໃນທຸກໆອາທິດ ນາງ Susy Iovieno ພະນັກງານ ຊ່ອຍເຫຼືອອາສາສະມັກ ມອບອາຫານ ເຄື່ອງນຸ່ງຫົ່ມ ແລະ ຄຳແນະນຳ ໃຫ້ແກ່ພວກເຂົາ ເຈົ້າ ນາງກ່າວວ່າ ຢູໂຣບຕ້ອງໄດ້ທຳການປະຕິຮູບໃນຫຼາຍໆດ້ານ